da en da nl ca da da de es da da da de da sv da de da da da da en da da da en da da de nl da en da da es nl da
TryghedsGruppen fik et resultat på 88 mio. DKK i første halvår 2022 | TryghedsGruppen
31.8.2022 08:30:00 CEST | TryghedsGruppen
Efter et negativt resultat i første kvartal er TryghedsGruppen nu i plus for halvåret godt hjulpet på vej af en positiv udvikling for investeringsafkastet.
TryghedsGruppen opnåede et resultat på 88 mio. DKK i årets første halvår baseret på blandt andet et højt forsikringsteknisk resultat i Tryg samt et positivt investeringsafkast i TryghedsGruppen. Det er væsentligt under sidste års resultat på 3,2 mia. DKK, hvilket dog for langt størstedelen skyldes sidste års regnskabsmæssige avance på 2,6 mia. DKK i forbindelse med deltagelsen i Trygs kapitaludvidelse.
”Det er glædeligt, at vi står med et positivt resultat for første halvår, selvom den negative udvikling på de finansielle markeder har været markant. Samtidig er det glædeligt, at vi gennem Trygs aktietilbagekøbsprogram har øget vores ejerandel til over 45%. Hermed har TryghedsGruppen taget første skridt på vejen mod målet om igen at eje 50% af Tryg. Det kan medlemmerne godt være tilfredse med,” siger Ida Sofie Jensen, bestyrelsesformand i TryghedsGruppen.
TryghedsGruppens investeringsafkast i første halvår udgjorde 120 mio. DKK, hvilket bestod af en væsentlig positiv udvikling i den unoterede portefølje, som også blev hjulpet af den stigende kurs på amerikanske dollar.
TrygFonden har uddelt 179 mio. DKK i første halvår. Der er fortsat afsat en samlet pulje på op til 650 mio. DKK for hele året. TrygFonden fastholder dermed et stabilt og højt uddelingsniveau med mulighed for flere tryghedsskabende aktiviteter i 2022. I første halvår afsatte TrygFonden blandt andet en særlig pulje på op til 20 mio. DKK med henblik på hjælp til flygtninge i Danmark fra krigen i Ukraine.
Robert Neimanas, pressechef, telefon 93 94 02 05 eller e-mail rob@tryghedsgruppen.dk
45 26 08 26https://www.tryghed.dk/
TryghedsGruppen er den største aktionær i forsikringsselskabet Tryg og står bag TrygFonden. TryghedsGruppen udbetaler i år bonus til sine 1,4 mio. medlemmer på i alt ca. 1,2 mia. kr. og har almennyttige uddelinger for op til 650 mio. kroner.
Følg pressemeddelelser fra TryghedsGruppen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022